30 may kuni Toshkentdagi "O‘zbekiston" sport majmuasida AIBA Pro Boxing seriyasidagi turnirning 60 kg.gacha bo‘lgan vazn toifasidagi musobaqasi boshlanadi. 30 may kungi dasturdan 4 jang o‘rin olgan. Turnirning ilk kunida Shvetsiya, Italiya, Irlandiya, Braziliya, Rossiya, Germaniya, Filippin va O‘zbekiston vakillari bo‘lgan bokschilar kuch sinashishadi. O‘zbekiston nomidan birinchi kungi bahslar doirasida Xurshid Tojiboyev chiqish qiladi. U ringda Irlandiya vakili Joys Devid Oliver bilan jang qiladi. Bu jang 3 daqiqadan 8 raund davom etadi. Qayd etish joizki, turnirda 10 vazn toifasining har birida 8 nafardan bokschi ishtirok etadi. Har bir vazn toifasidagi 8 bokschi o‘zaro 4tadan jang o‘tkazishadi, g‘olib esa 2016 yilgi Olimpiada yo‘llanmasini qo‘lga kiritadi. Toshkentdagi turnir turniridagi uch seriyadan birinchisi bo‘lib, keyingi seriyalar 18 iyul va 19 sentabrda o‘tkazilishi rejalashtirilgan.